Zhantas/Cleaned-Kyrgyz_Wikipedia huggingface dataset:
Сологой

"Сологой" - 2015-жылы тартылган спорттук драма, тарткан- Антуан Фукуа, сценарийин жазган Курт Саттер, башкы ролдордо - Жейк Жилленхол, Форест Уитакер жана Рейчел Макадамс. Тасмада жаш боксердун аялынын күтүүсүз өлүмү, кичине кызынын коргоо уюмдарына өткөрүлүп берилүүсү анын жашоосун түп тамырынан өзгөрткөнү баяндалат. Тасма 2015-жылдын 24-июлунда Вайнштайн (Weinstein) компаниясы тарабынан жарыкка чыгарылган. 

Тасма композитор Жеймс Хорнердин көз жумгандан кийинки пайдаланылган үч эмгегинин бири болуп калган. Тасма жана тасманын саундтреги анын жаркын элесине арналат.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл чыккан тасмалар‎
Кара кийимченчендер 2

"Кара кийимчен кишилер 2" (MIIB деген ат менен белгилүү) 2002-жылы чыккан америкалык илимий-фантастикалык уруш комедиясы. Тасмага катышкандар: Томми Ли Жонс, Уилл Смит, Лара Флинн Бойл, Жонни Ноксвилл, Розарио Доусон, Тони Шалхоуб жана Рип Торн. Тасма 1997-жылы чыккан "Кара кийимчен кишилер" тасмасынын уландысы жана бул тасманын уландысы "Кара кийимчен кишилер 3" деген ат менен 2012-жылы жарык көргөн. Тасма Лоуэлл Каннингамдын "Malibu", "Marvel" басмаканалары чыгарган "Кара кийимчен кишилер" аттуу сериялуу комикс китебине негизделген. Тасмага жарым-жартылай негизделген видео оюн 2002-жылы "Кара кийимчен кишилер II: Чоочундун качышы" деген ат менен чыккан.

Дэвид Коепптин (Спайдер мэнде иштеп кеткен) демилгеси менен башталган сценарийди Роберт Гордон жазган жана Бэрри Фэнэро Гордон кошкусу келбеген поп маданиятын кошуп, сценарийди оңдоп-түзөп чыккан. Сонненфелд Уилл Смит жана Розарио Доусон аткарган каармандардын ортосундагы сүйүүнүн баса белгиленишин "Жапайы Батыш тасмаларынан көрүүчүлөрдүн Уиллди куудул киши катары көргүлөрү келбегенин билдим" деп айткан. Фэнэро тасманын биринчи бөлүгүн кыскартып, агент Кны эртерээк киргизген.

Тасманын эң орчундуу жери Дүйнөлүк соода борбору болгон эгиз мунаранын аркасында тартылган эле, бирок 11-сентябрдан кийин тасманын бул бөлүгү кайра тартылган. Тасмада эгиз мунара тартылган жерлердин баары кийин кайра тартылып оңдолуп чыккан.

 Сюжети 

 Тартылгандар 

 Шилтемелер 

Категория:АКШ тасмалары
Категория:Илимий фантастика‎
Категория:2002-жыл чыккан тасмалар‎
Саткын (тасма, 2010)

"Саткын" — Канада, Германия жана Америка биргелешип тарткан 2010-жылдагы биографиялык кылмыш драмасы. Режиссеру Лариса Кондраки. Башкы ролду Рэйчел Вайс аткарган. Кондраки менен Эйлис Кирван сценарийди небраскалык полиция кызматкери Кэтрин Болковачтын окуясынан эргүү алып жазышкан. Болкович Бириккен Улуттар Уюму тарабынан DynCorp International компаниясы аркылуу Босния жана Герцеговинага согуштан кийин 1999-жылы тынчтык орнотуучу катары тандалып алынат. Ал өлкөгө баргандан кийин сексуалдык кулчулукка көзү түшүп, ал иштерге болсо DynCorp компаниясынын кызматкерлеринин тиешеси бар экени тууралуу билип калат. Ага БУУнун Босния жана Герцеговинадагы абалды турукташтыруу боюнча күчтөрү да көз жумуп жүргөн болот. Болковач кулчулук орун алган жерди жабууга аракет кылгандан кийин өлкөдөн чыгарылып, жумуштан четтетилет. Ал окуяны Англиядагы "Би-Би-Сиге" айтып берип, DynCorp компаниясына каршы жумуштан айдаганы үчүн соттон жеңип алат.

 Сюжети 

 Тартылгандар 

 Шилтемелер 

Категория:АКШ тасмалары
Категория:2010-жыл чыккан тасмалар
Кумурска адам

"Кумурска адам" — 2015-жылы Американын суперкаармандык тасмасы. Marvel Comics сериясындагы ушул эле аталыштагы каармандар Скотт Лэң менен Хэнк Пимге негизделип тартылган. Продюсери Marvel Comics, жайылткан Walt Disney Studios Motion Pictures. Бул Marvel киноааламында жарык көргөн 12-тасма. Режиссеру Пейтон Рид, сценарийдин автору Эдгар Райт, Жо Корниш, Адам Маккей жана Пол Радд. Тартылгандар Радд, Эванжелин Лилли, Кори Столл, Бобби Каннавал, Майкл Пеня, Тип Харрис, Энтони Маки, Вуд Харрис, Жуди Грир, Дэвид Дастмалчан жана Майкл Дуглас. Тасмада Лэң Пимдин кумурска адамынын технологиялык жактан кичирейип кетишинен сактап калууга жардам бериши керек болот. Дүйнөлүк кесепеттерге себеп болгон каракчылык тууралуу баяндалат.

"Кумурска адамдын" үстүнөн 2006-жылдын апрель айында иштей башташкан. Райт режиссер катары жумушка алынган. Ал ошондой эле Корниш менен чогуу сценарийди жазган. 2011-жылдын апрелине чейин Райт менен Корниш сценарийди үч жолу жазып чыгышкан. Андан соң Райт 2012-жылдын июль айында тасманы сынама түрдө тартып көргөн. Алдын ала өндүрүш иштери 2013-жылдын октябрында Райт "Дүйнөнүн соңу" тасмасын тартып бүткөндөн кийин башталган. Кастинг 2013-жылдын декабрында өтүп, Радд Лэңдин ролун аткарыш үчүн тандалып алынган. 2014-жылдын май айында чыгармачылык айырмачылыктарга шылтап Райт долбоордон кетип калган болсо да ал Корниш экөө сценарий менен окуяга жана башкы продюсер катары кошкон салымы үчүн эмгеги аталып калган. Андан кийнки айда Рид Райттын ордуна келген, ал эми Маккей сценарийди Радд менен бирге жазыш үчүн жумушка алынган. Негизги тасма тартуу иштери Сан Франциско жана Метро Атлантада 2014-жылдын август айынан декабрь айына чейин созулган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл
Өч алгычтар: Алтрон доору

"Өч алгычтар: Алтрон доору" — Американын 2015-жылы чыгарган супер каармандык тууралуу тасмасы. Marvel комиксиндеги "Өч алгычтар" супер каарман тайпасына негизделип тартылган. Продюсери Marvel Studios, ал эми жайылткан Walt Disney Studios Motion Pictures. Бул "Өч алгычтар" тасмасынын уландысы жана Marvel киноааламындагы 11-фильм. Сценарийин жазган жана режиссеру Жосс Уидон. Актердук топко киргендер: Роберт Дауни кичүүсү, Крис Хемсворт, Марк Руффало, Крис Эванс, Скарлетт Йоханссон, Жереми Реннер, Дон Чидл, Аарон Тейлор-Жонсон, Элизабет Олсен, Пол Беттани, Коби Смолдерс, Энтони Маки, Хейли Этвелл, Идрис Элба, Стеллан Скарсгард, Жеймс Спэйдер жана Самуэл Л. Жексон. "Өч алгычтар: Алтрон доору" тасмасында өч алгычтар адамзатты жок кылууга алып барган Алтрон аттуу жасалма акыл-эс менен согушушат.

"Өч алгычтар" тасмасы ийгиликтүү көрсөтүлө баштагандан кийин уландысы тартылаары туурасында 2012-жылдын май айында жарыяланган. Тасманын режиссеру Уидон командага август айында кайрадан чакырылып, кинонун чыга турган күнү белгилүү болгон. 2013-жылдын апрель айына чейин Уидон сценарийдин биринчи черновигин иштеп чыккан. Кастинг июнь айында Дауни менен келишимге дагы бир жолу кол коюлуп башталган. Тасма тартуунун экинчи бөлүгү 2014-жылдын февраль айында Түштүк Африкада башталган. Ал эми негизги тасма тартуу иштери ошол эле жылдын мартынан августуна чейин созулган. Тасманын көпчүлүк бөлүгү Англиянын Суррей жергесиндеги Shepperton Studios компаниясында тартылган. Кошумча кадрлар Италияда, Түштүк Кореяда, Бангладеште, Нью-Йоркто жана Англиянын ар кайсы жергелеринде тартылып алынган. Өндүрүштөн кийин тасма 3D форматына которулуп, кошумча дагы 3000ден ашуун визуалдык эффекттер менен толукталган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл чыккан тасмалар
Капитан Америка: Кышкы жоокер

"Капитан Америка: Кышкы жоокер" — Marvel комиксиндеги Капитан Америка каарманына негизделип тартылган Американын 2014-жылдагы суперкаармандык тууралуу тасмасы. Продюсери Marvel Studios, ал эми жайылткан Walt Disney Studios Motion Pictures. Бул "Капитан Америка: Алгачкы өч алгыч" (2011) тасмасынын уландысы жана Marvel киноааламындагы 9-тасма. Режиссеру Энтони жана Жо Руссо. Сценарийин жазгандар Кристофер Маркус менен Стивен Макфили. Макфили "Алгачкы өч алгыч" тасмасынын сценарийинин да автору болуп эсептелет. Крис Эванс башында турган актердук топко киргендер Скарлетт Йоханссон, Себастян Стэн, Энтони Маки, Коби Смолдерс, Фрэнк Грилло, Эмили Ванкэмп, Хейли Этвелл, Роберт Редфорд, Сэмюэл Л. Жексон. "Капитан Америка: Кышкы жоокерде" Капитан Америка, Кара жесир жана Фалкон К.А.Л.К.А.Н уюмуна байланыштуу коспирологияны ачып чыгуу үчүн күчтөрүн бириктирип, Кышкы жоокер деген сырдуу операцияга туш болушат. 

"Кышкы жоокердин" жаралышына 1970-жылдардагы конспирологиялык ойдон чыгарылган "Кондордун үч күнү" сыяктуу окуялар таасир эткен. Сценарийге Эд Брубэйкердин "Кышкы жоокер" окуялары түрткү болгон. Сценарий 2011-жылы жазылып, бир тууган Руссолор 2012-жылдын июнь айында режиссерлук кылуу боюнча сүйлөшүү жүргүзө башташкан. Кастинг кийинки айда болуп өткөн. Негизги тасма тартуу иштери Калифорниядагы Лос Анжелес шаарында 2013-жылдын апрель айында башталган. Андан соң Вашингтондо жана Огайонун Клевеланд жергесинде уланган. Режиссерлор чындыкка жакын болушун көздөп, иш жүзүндөгү эффектерге жана табигый кыймылдарга басым жасашкан. 2500 визуалдык эффекттер алты компания тарабынан тартылган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2014-жыл чыккан тасмалар‎
Тор: Караңгы дүйнө

"Тор: Караңгы дүйнө" — 2013-жылы тартылган Американын суперкаармандык тасмасы. Marvel комиксиндеги каарман Торго негизделип тартылган. Продюсери Marvel Studios жана жайылткан Walt Disney Studios Motion Pictures. Бул 2011-жылы экрандаштырылган "Тордун" уландысы жана Marvel киноааламындагы сегизинчи тасма. Режиссеру Алан Тэйлор, сценарийдин авторлору Кристофер Йост, Кристофер Маркус жана Стивен Макфили.[4] Ролдорду аткаргандар Крис Хемсворт, Натали Портман, Том Хиддлстон, Энтони Хопкинс, Стеллан Скарсгард, Идрис Элба, Кристофер Экклстон, Адевале Акинойе-Агбаже, Кэт Денниңс, Рэй Стивенсон, Закари Левай, Таданобу Асано, Жейми Александр жана Рене Руссо. "Тор: Караңгы дүйнө" тасмасында Тор Локи менен биригип, Тогуз ааламды Караңгы эргежээлдерден сактаганы тууралуу баяндалат. Караңгы эргежээлдердин башчысы тайманбаган Малекит ааламды караңгы туңгуюкка айлантууну көздөйт.

Продюсер Кевин Файги "Өч алгычтар" тасмасын кайчылаш улантып кино тартуу пландарын айткандан кийин "Тор: Караңгы дүйнөнү" өндүрүү иштери 2011-жылдын апрель айында башталган. 2011-жылдын июлунда "Тор" тасмасынын режиссеру Кеннет Бранаф долбоордон четтеп кетет. Тасмага режиссерлук кылыш үчүн Брайан Кирк менен Пэтти Женкинстин чакырылышы ойлонуштурулуп, бирок Тэйлор 2012-жылдын январь айында режисеерлукка тандалып алынган. Экинчи пландагы каармандар Экклестон, Денниңс жана Акинойе-Агбаженин тандалып алынышы менен актердук топ 2012-жылдын августунда толукталган. Негизги тасма тартуу иштери 2012-жылдын сентябрь айында Англиянын Суррей жергесинде башталган, андан кийин Исландияда жана Лондондо уланып, 2012-жылдын декабрында аяктаган. "Тор: Караңгы дүйнө" 3D форматына өндүрүштөн кийин которулган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2013-жыл чыккан тасмалар‎
Капитан Америка: Алгачкы өч алгыч

"Капитан Америка: Алгачкы өч алгыч" — 2011-жылы экрандаштырылган Американын суперкаармандык тасмасы. Marvel комикстериндеги Капитан Америка каарманына негизделип тартылган. Продюсери Marvel Studios, жайылткан Paramount Pictures.[a] Бул Marvel киноааламындагы бешинчи тасма болуп саналат. Режиссеру Жо Жонстон, сценарийин жазгандар Кристофер Маркус менен Стивен Макфили. Тартылгандар Крис Эванс, Томми Ли Жонс, Хуго Уивиң, Хейли Этвелл, Себастиан Стэн, Доминик Купер, Нил Макдонаф, Дерек Лук жана Стэнли Туччи. Экинчи дүйнөлүк согуш учурун чагылдырган тасмада бруклиндик оорукчан киши Стив Рожерстин окуясы баяндалат. Ал Капитан Америка аттуу супер аскерге айланып калып, дүйнөнү башкарып алыш үчүн "Тессеракт" затын энергиянын булагы катары пайдаланууну көздөгөн Кызыл баш сөөктү токтотуп калышы керек болот.

"Капитан Америка: Алгачкы өч алгыч" тасмасынын концепциясын иштеп чыгуу 1997-жылы башталып, Artisan Entertainment компаниясы тарабынан жайылтылат деп пландалган. Бирок 2003-жылдын сентябрь айына чейин чечилбей келген соттук териштирүүлөр долбоорго тоскоолдук жараткан. Marvel Studios компаниясы Merrill Lynch уюмунан карыз алып, тасманы каржылап, Paramount Pictures аркылуу жайылтууну пландаган. Жонстон 2008-жылы келгенге чейин режиссерлор Жон Фавро менен Луи Летере долбоорго режиссерлук кылууга кызыгуусун билдиришкен. Кастинг 2010-жылдын март айынан июнь айына чейин болгон. "Капитан Америка: Алгачкы өч алгычты" тартуу иштери 2010-жылдын июнь айында башталган. Тасма Бириккен Королдуктун Лондон, Манчестер, Кервент жана Ливерпул жергелеринде жана АКШнын Лос Анжелес шаарында тартылган. Тасма 3D форматына өндүрүштөн кийин которулган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2011-жыл чыккан тасмалар‎
Темир адам 2

"Темир адам 2" — Marvel комикстериндеги каарман Темир адамга негизделип 2010-жылы тартылган Американын суперкаармандык тууралуу тасмасы. Продюсери Marvel Studios жана жайылтуучу компания Paramount Pictures.1 Бул "Темир адам" (2008) тасмасынын уландысы болуп саналат жана Marvel киноааламындагы 3-кинофильм. Режиссеру Жон Фавро, сценарийдин автору Жастин Теру. Тасмага ролдорду аткаргандар Роберт Дауни кичүүсү, Гвинет Пэлтроу, Дон Чидл, Скарлетт Йоханссон, Сэм Рокуэлл, Микки Рурк, Сэмюэл Л. Жексон. "Темир адамдагы" окуялардан алты ай өткөн соң Тони Старк АКШ өкмөтүнө Темир адамдын технологиясын өткөрүп берүүдөн баш тартып туруп алат. Бир тараптан арк реактордон ден соолугу жабыр тартып, көкүрөгүндөгү оору менен алпурушууга туура келет. Ошол эле учурда алдамчы орус окумуштуусу Иван Ванко да ушундай технологияны иштеп чыгып, Старк үй-бүлөсүнөн кан өчүн алыш үчүн Старктын атаандашы Жастин Хаммер менен биригип алып өз алдынча курал жасайт.

 Сюжети 

 Тартылгандар 

 Шилтемелер 

Категория:АКШ тасмалары
Категория:2010-жыл чыккан тасмалар
Үй-бүлө (тасма)

"Үй-бүлө" (айрым өлкөлөрдө Малавита жана Коса Ностра деген аталыштар менен чыккан) — 2013-жылы жарык көргөн криминалдык комедия. Режиссеру Лук Бессон. Тасмага тартылгандар Роберт Де Ниро, Мишел Пфайффер, Томми Ли Жонс, Дианна Агрон жана Жон Д'лео. Тасма көрүүчүлөрдү үй-бүлөлүк мафиянын окуясына жетелейт. Алар күбөлөрдү коргоо программасын пайдаланышып, жашоолорун өзгөрткүсү келет. Тасма франциялык Тонино Бенеквистанын "Малавита" (англисчеге 2010-жылы "Начар балдар" деп которулган)[4] романына негизделип тартылган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2013-жыл чыккан тасмалар
Туткун (тасма)

"Туткун" — 2008-жылы жарык көргөн Франциянын англис тилиндеги экшн триллер тасмасы. Режиссеру Пиер Морел, сценарийин Лук Бессон менен Роберт Марк Камен жазышкан. Тасмага тартылгандар Лиам Нисон, Мэгги Грэйс, Лиленд Орсер, Жон Гриз, Дэвид Варшовский, Холли Валланс, Кэти Кэссиди, Ксандер Беркли, Оливер Рабурден, Жерар Уоткинс жана Фамке Янссен.

Нисон БЧБнын Брайан Миллс аттуу мурдагы кызматкеринин образын жаратат. Анын өспүрүм кызы Ким менен кызынын курбусу Аманданы албаниялык адамдар сексуалдык кулчулукка сатуу үчүн уурдап кетишкен болот. Ал адам саткандардын артынан түшүп кыздарды издегени тууралуу баяндалат. Тасма 226 млн доллардан ашык каражат топтогон. Өзүн экшн тасмасына арнап, ошол багытка өтүп кеткен Нисондун бул фильмин бир нече басылмалар анын карьерасындагы бурулуш чекит катары баалашкан. Тасманын уландысы болгон "Туткун 2" 2012-жылдын 5-октябрында көрүүчүлөргө сунушталган, ал эми акыркы 3-бөлүмү "Туткун 3" 2015-жылдын 9-январында кинотеатрларга көрсөтүлө баштаган.

 Сюжети 

 Тартылгандар 

 Шилтемелер 

Категория:Франция тасмалары
Категория:2008-жыл чыккан тасмалар
Хитмэн

"Хитмэн" — 2007-жылы тартылган француз-америка-британ экшн триллер тасмасы. Режиссеру Хавиер Генс. Ушул эле аталыштагы видео оюндар сериясына негизделип тартылган. Окуя "Уюм" деп аталган топто адамдарды өлтүрүүгө үйрөтүлгөн, кесипкөй көзгө атар Агент 47нин айланасында өнүгөт. Ал саясий кутумга аралашып калып, Интерпол менен Орусиянын атайын кызматтарынын бутасына түшүп калганын билип калат. Тасмага Тимоти Олифант, Ольга Куриленко жана Дугрей Скотт тартылышкан. АКШда 2007-жылдын 21-ноябрында, Бириккен Королдукта ошол эле жылдын 30-ноябрында, ал эми Францияда бир айдан кийин 26-декабрда көрүүчүлөргө сунушталган. Киносынчылардын ой-пикири өтө жакшы деле болбой калганына карабастан каржылык жактан ийгиликтүү болуп, 24 млн доллар бюджет менен тартылган тасма 99 млн доллар киреше алып келген.

Уландысы өндүрүш учурунда токтоп калганы менен "Хитмэн: Агент 47" деген аталышта кайра иштелип чыккан версиясы экрандаштырылган. Анда Руперт Френд Агент 47нин образын жараткан. Тасма көрүүчүлөргө 2015-жылдын 21-августунда сунушталган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2007-жыл чыккан тасмалар‎
Уолл-стрит карышкыры

"Уолл-стрит карышкыры" — 2013-жылы тартылган Американын биографиялык кара тамашалуу[4] криминалдык тасмасы. Режиссеру Мартин Скорсезе. Сценарийи Жордан Белфорттун ушул эле аталыштагы мемуарына негизделип жазылган, автору — Теренс Уинтер. Белфрот Нью Йоркто брокер болуп иш баштап, анын Стрэттон Окмонт фирмасы кантип Уолл Стриттеги коррупциялык жана алдамчылык иштерге аралашып калганы жана жыйынтыгында кулашы тууралуу баяндалат. Леонардо Дикаприо (тасманын продюсерлеринин бири да болгон) Белфроттун образын жаратат, ал эми Жона Билл анын ишкердик боюнча өнөктөшү жана досу Донни Азофтун ролун аткарат. Маргот Робби (экинчи аялы Наоми Лапаля) жана Кайл Шандлер (аны кармап кулатууга аракет кылган ФЧКнын тыңчысы) катышат. Мэттю Макконахи, Роб Райнер, Жон Фавро, Жоанна Лумли жана Жан Дужардин да тасмага тартылышкан. "Уолл-стрит карышкыры" Скорсезе менен Дикаприонун биргелешип тарткан бешинчи тасмасы (Нью Йорктун кескилери 2002, Авиатор 2004, Кеткендер 2006 жана Терезе арал 2010 кийин) жана Уинтер менен чогуу тарткан экинчи тасмасы (Мыйзамсыз империя 2010-2014 кийин) болуп калган.

Тасма киносынчылардын көбүнесе оң ой-пикирине татыган. Скорсезенин режиссурасы, Дикаприонун тамашалуу аткаруу чеберчилиги жана ылдам анан туруктуу юмор алкоо алган. Кинотасма бир нече сыйлыктарга, анын ичинен 86-Оскар сыйлыгынын "Эң мыкты тасма", "Эң мыкты режиссер" (Скорсезе), "Эң мыкты ылайыкташтырылган сценарий" (Уинтер), "Эң мыкты эркек актер" (Дикаприо) жана "Эң мыкты экинчи пландагы эркек актер" (Хилл) наамдарына көрсөтүлгөн. Эч кайсы категория боюнча жеңишке жеткен эмес. Бирок 71-Алтын глобус сыйлыгынын "Эң мыкты актер — Эң мыкты тасма мюзикл же комедия" сыйлыгын утуп алган. Алтын глобустун "Эң мыкты тасма" номинациясына да көрсөтүлгөн. Ошондой эле тасма гильдиялардын жана киносынчылар бирикмесинин наамдарына татыган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2013-жыл чыккан тасмалар‎
Жашоо (тасма, 2017)

"Жашоо" — 2017-жылы тартылган Американын илимий фантастикалык коркунучтуу тасмасы. Режиссеру Дэниел Эспиноза, сценарийдин авторлору Ретт Риз менен Пол Верник. Башкы ролдорду аткаргандар Жэйк Гилленхаал, Ребекка Фергуссон жана Райан Рейнолдс. Тасма Эл аралык космос бекетинин алты кызматкеринин окуясына жетелейт. Алар Марстагы жашоонун бар экенине алгачкы далилди таптык деп ойлошот, бирок алардын табылгасы алар ойлогондой болуп чыкпайт.

Тасманын дүйнөлүк бет ачары South by Southwest иш-чарасында 2017-жылдын 18-мартында болуп өткөн. АКШнын кинотеатрларында ушул эле жылдын 24-мартынан тарта Columbia Pictures компаниясы тарабынан көрсөтүлө баштаган. Киносынчылардын бир беткей ой-пикирине ээ боло алган эмес жана дүйнө жүзү боюнча 78 млн доллар каражат чогулткан.

 Сюжети 

 Тартылгандар 

 Шилтемелер 

Категория:АКШ тасмалары
Категория:2017-жыл чыккан тасмалар‎
Талкалоо (тасма)

"Талкалоо" — Американын 2015-жылкы драма тасмасы. Режиссеру Жан-Марк Валле, сценарийин жазган Брайан Сайп. Тасмага тартылгандар Жэйк Жилленхол, Наоми Уоттс, Крис Купер жана Жуда Лүис. Тасма 2015-жылы Торонто кинофестивалынын ачылышында көрсөтүлгөн. Ал эми кинотеатрларда Fox Searchlight Pictures компаниясы тарабынан 2016-жылдын 8-апрелинен тарта көрүүчүлөргө сунуш кылынган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл чыккан тасмалар‎
Эверест (тасма)

"Эверест" — биографиялык окуя тасмасы. Режиссеру Балтазар Кормакур. Продюсерлери Кормакур, Тим Беван, Эрик Феллнер, Ники Кентиш Барнс, Тайлер Томпсон жана Брайан Оливер. Сценарийин Бек Уизерстин "Эвересттен үйгө чейинки сапарым" аттуу мемуарына (2000) ылайыкташтырып жазгандар Уиллиям Николсон менен Саймон Бүфой. Тасмада образдарды жараткандар Жейсон Кларк, Жош Бролин, Жон Хокс, Робин Райт, Майкл Келли, Сэм Уортингтон, Кира Найтли, Эмили Уотсон жана Жейк Гилленхаал. Тасма 1996-жылы Эверест чокусундагы болгон кырсыктуу окуяга негизделип тартылган. Анда бири Роб Холлдун (Кларк), экинчиси Скотт Фишердин жетекчилиги (Гилленхаал) астындагы эки топтун жан сактоо аракети тууралуу баяндалат.

Тасма 2015-жылдын 2-сентябрында Венеция эл аралык кинофестивалынын ачылышында коюлган. Кинотеатрларда көрүүчүлөргө ошол эле жылдын 18-сентябрынан тарта сунушталган.[3] Ошол жылдын 18-сентябрынан тарта АКШ, Канада жана башка 36 өлкөдө алгач чектелген түрдө көрсөтүлгөн. 25-сентябрдан кийин гана АКШда калктын кеңири катмарына көрсөтүлө баштаган. Кинотасма коммерциялык ийгилик жарата алган. 55 млн доллар бюджет менен тартылган тасма 203 млн доллар киреше топтоп, киносынчылардын да оң баасына татыган.

Кормакур, Universal, Walden Media, Cross Creek жана Working Title компаниялары тасманын 3D форматын британиялык раматылык актриса Наташа Ричардсонго арнашкан.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл чыккан тасмалар
Марсиан (тасма)

"Марсиан" — 2015-жылдагы Американын илимий фантастикалык тасмасы. Режиссеру Ридли Скотт, Энди Уэйрстин 2011-жылдагы ушул эле аталыштагы романына негизделип тартылган. Мэтт Дэймон Марста каза болду делип, ошол жакта калып калган астронавттын образын жаратат. Тасма астронавттын жашоо үчүн күрөшүн, ал эми башкалардын аны куткарууга аракет кылганын чагылдырат. Тасманын актердук тобунда Жессика Чэстейн, Кристен Уиг, Жефф Дэниелс, Майкл Пеня, Кэйт Мара, Шон Бин, Себастян Стэн, Доналд Гловер, Аксел Хенни жана Чиветел Эжиофор кирген.

Продюсер Саймон Киңберг 20th Century Fox компаниясы тарабынан сунушталгандан кийин тасманын үстүнөн иштей баштаган. Бирок 2013-жылдын мартында Дрү Годдард сценарийин ылайыкташтырып, режиссерлукка да бекитилгенден кийин тасманын иши алдыга жылбай койгон. Киңбергдин ордуна Скотт келип, Дэймон башкы каармандын ролуна тандалгандан кийин тасманын өндүрүшү бекитилген. Тасма тартуу иштери 2014-жылдын ноябрь айында башталып, 70 күндөй уланган. Жыйырма сахналык көрүнүш дүйнө жүзүндөгү эң ири деп эсептелген Венгриянын Будапешт шаарындагы үндүү сахнада тартылган. Иорданиядагы Рум өрөөнү да тасма тартуу үчүн фон катары пайдаланылган.

"Марсиан" тасмасынын бет ачары 2015-жылы Торонто кинофестивалында 11-сентябрда болуп өткөн. Ага улай эле бир айдан кийин 2-октябрда АКШдагы кинотеатрларда 20th Century Fox компаниясы тарабынан көрсөтүлө баштаган. Тасма 2D, 3D, IMAX 3D жана 4DX форматтарында көрүүчүлөргө сунушталган.[5] Киносынчылардын оң баасына татып, дүйнө жүзү боюнча 630 млн доллар топтоо менен Скоттун ушул күнгө чейинки эң көп киреше алып келген тасмасы болуп калган. Тасма 2015-жылдагы эң көп киреше алып келген фильмдердин ичинен онунчусу болгон. Кинотасма бир нече наамдарга көрсөтүлгөн. Алтын глобустун "Эң мыкты тасма — мюзикл же комедия" категориясы боюнча, Оскардын жети наамына, анын ичинде "Эң мыкты тасма", "Эң мыкты ылайыкташтырылган сценарий" (Годдард) номинациясы боюнча, Гюгонун "Эң мыкты драма көрсөтүүсү" сыйлыктарга көрсөтүлгөн. Дэймон Алтын глобустун "Эң мыкты актер — мюзикл же комедия" сыйлыгына татып, Оскардын "Эң мыкты актер" жана башка бир нече номинациясына, БАФТАнын "Эң мыкты актер" наамына, АКШнын киносынчылар сыйлыгынын "Эң мыкты актер" категориясына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:2011-жыл
Категория:Илимий фантастика